Temeljem članaka 28. i 31. Zakona o tržištu električne energije (NN, br. 22/13 i 101/15) uz prethodnu suglasnost Hrvatske energetske regulatorne agencije, klasa: \_\_\_\_\_\_\_\_\_; ur.br.: \_\_\_\_\_\_\_\_\_ od dana xx. xx. 2017. godine, Hrvatski operator prijenosnog sustava d.o.o. donosi

**IZMJENE I DOPUNE PRAVILA**

**O URAVNOTEŽENJU ELEKTROENERGETSKOG SUSTAVA**

Članak 1.

U Pravilima o uravnoteženju električne energije Hrvatskog operatora prijenosnog sustava d.o.o. od 17. svibnja. 2016. (u daljnjem tekstu: Pravila), članak 25. mijenja se i glasi:

1. Ostvarenje članova bilančne grupe, sukladno članku 21. stavku 5. u svakom obračunskom intervalu obračunskog razdoblja za obračunska mjerna mjesta na prijenosnoj mreži izračunava operator prijenosnog sustava.
2. Ostvarenje članova bilančne grupe, sukladno članku 21. stavku 5. u svakom obračunskom intervalu obračunskog razdoblja za obračunska mjerna mjesta na distribucijskoj mreži izračunava operator distribucijskog sustava.
3. Suma ostvarenja svih članova bilančnih grupa za obračunska mjerna mjesta na distribucijskoj mreži, uključujući ostvarenje gubitaka u distribucijskoj mreži, mora biti jednaka ostvarenoj razmjeni na sučelju operatora prijenosnog i operatora distribucijskog sustava u svakom obračunskom intervalu u obračunskom razdoblju.
4. Ostvarenje bilančne grupe operatora prijenosnog sustava izračunava operator prijenosnog sustava.
5. Nadomjesne satne vrijednosti krivulje gubitaka snage u distribucijskoj mreži u prvom (mjesečnom) obračunu odstupanja izračunava operator distribucijskog sustava.
6. Ostvarenje gubitaka u distribucijskoj mreži za potrebe drugog (godišnjeg) obračuna izračunava operator distribucijskog sustava.
7. Operator distribucijskog sustava i operator prijenosnog sustava dužni su operatoru tržišta električne energije dostaviti ostvarenja članova bilančnih grupa s energetskim iznosima izraženim u MWh/h zaokruženim na tri decimalna mjesta.
8. Operator distribucijskog sustava i operator prijenosnog sustava odgovorni su za točnost podataka koje dostavljaju za potrebe obračuna odstupanja.
9. Vremenski rok za dostavu podataka o ostvarenjima članova bilančnih grupa u prvom (mjesečnom) obračunu odstupanja je šesnaesti (16.) dan u mjesecu koji slijedi nakon obračunskog razdoblja na koje se podaci odnose.
10. Vremenski rok za dostavu podataka o ostvarenjima članova bilančnih grupa u drugom (godišnjem) obračunu odstupanja je 25. siječanj u godini koja slijedi nakon obračunskog razdoblja (kalendarska godina) na koje se podaci odnose.
11. Dostava podataka potrebnih za obračun odstupanja uređuje se sporazumom o međusobnim odnosima između operatora prijenosnog sustava i operatora tržišta električne energije te operatora distribucijskog sustava i operatora tržišta električne energije sukladno pravilima organiziranja tržišta električne energije.
12. Odnosi na točkama razdvajanja operatora distribucijskog sustava i operatora prijenosnog sustava uređuju se ugovorom o razmjeni mjernih podataka između operatora prijenosnog i distribucijskog sustava sukladno općim uvjetima za korištenje mreže i opskrbu električnom energijom.
13. Ostvarenje pojedinih bilančnih grupa izračunava u svakom obračunskom intervalu obračunskog razdoblja operator tržišta električne energije.
14. Preduvjeti za izračun ostvarenja bilančnih grupa su da su prikupljena ostvarenja svih članova bilančnih grupa te da ne postoje grube pogreške u dostavljenim podacima.
15. Operator tržišta električne energije dostavlja operatoru prijenosnog sustava ukupna ostvarenja članova bilančnih grupa razloženo na ostvarenja na distribucijskoj mreži te na prijenosnoj mreži.

Članak 2.

Članak 29. stavak 4. i stavak 5. mijenjaju se i glase:

1. Operator tržišta električne energije dužan je za drugi (godišnji) obračun odstupanja, do 25. tekućeg mjeseca za prethodni mjesec dostaviti voditelju bilančne grupe informativni iznos odstupanja njegove bilančne grupe po članovima bilančne grupe za svaki obračunski interval.
2. Operator tržišta električne energije dužan je u drugom (godišnjem) obračunu odstupanja, najkasnije do 30. siječnja u godini, koja slijedi nakon obračunskog razdoblja (kalendarska godina) na koje se obračun odnosi, dostaviti svim voditeljima bilančnih grupa i operatoru prijenosnog sustava konačni obračun odstupanja.

Članak 3.

Članak 31. mijenja se i glasi:

1. Najkasnije do stupanja na snagu odredbi važećih Pravila organiziranja tržišta električne energije koje se odnose na bilančne grupe voditelji bilančnih grupa regulirat će odnose s operatorom prijenosnog sustava u skladu s ovim Pravilima.
2. U razdoblju do uspostave EKO bilančne grupe, financijska obaveza nastala odstupanjem kao razlika tržišne pozicije operatora tržišta električne energije i ostvarenja povlaštenih proizvođača koji imaju sklopljen Ugovor o otkupu s operatorom tržišta električne energije pridjeljuje se operatoru tržišta električne energije.
3. Tržišna pozicija operatora tržišta električne energije izračunava se iz stavki ugovornih rasporeda opskrbljivača koje se odnose na obvezno preuzimanje električne energije u skladu s člankom 51. ZOIEVK i ostale kupoprodaje koju obavi Hrvatski operator tržišta energije d.o.o.
4. Najkasnije do XX.XX. 2017. godine Hrvatski operator tržišta energije d.o.o. sklopit će s Hrvatskim operatorom prijenosnog sustava d.o.o. Ugovor o odgovornosti za odstupanje u skladu sa stavkom 4. ovog članka te člankom 15. ovih Pravila s važenjem ugovora do reguliranja odnosa u skladu sa stavkom 7. ovog članka, te će se Hrvatski operator tržišta energije d.o.o. u tom smislu smatrati uspostavljenom bilančnom grupom.
5. Najkasnije do 31. prosinca 2017. godine, odnosno do zakonskog roka, voditelj EKO bilančne grupe regulirat će odnose s operatorom prijenosnog sustava u skladu s ovim Pravilima.
6. Drugi (godišnji) obračun odstupanja provodi se 2018. godine za 2017. godinu.
7. Ova Pravila stupaju na snagu petnaest (15) dana po objavi na internetskim stranicama operatora prijenosnog sustava.
8. Za tumačenje ovih Pravila nadležan je operator prijenosnog sustava.
9. U slučaju potrebe za izmjenama i/ili dopunama ovih Pravila, operator prijenosnog sustava samoinicijativno ili na prijedlog Agencije, pokreće postupak izmjena i/ili dopuna ovih Pravila.

Predsjednik Uprave

**dr.sc. Miroslav Mesić,** dipl.ing.el